Dis toe g'n eksotiese voël dié nie | Maroela Media
'n Oranjekleure voël was op 'n snelweg in Engeland gestrand toe verbygangers hom gered het. Hulle het dadelik 'n diereskuiling gekontak en laat weet dat hulle 'n oranje voël gered het – wat byna soos 'n gevleuelde Cheeto lyk.
Sou dit dalk 'n voël wees wat uit 'n dieretuin ontsnap het? Of dalk 'n onwettige troeteldier van die Amasone wat ontsnap het?
Die diereskuiling het gou bevestig dit is 'n gewone seemeeu met 'n ongewone probleem – hy is met kerrie of borrie bedek en kon nie vlieg nie.
Die Tiggywinkles Wildlife Hospital in Buckinghamshire het op Facebook gesê hulle is onseker hoe die seemeeu in dié tameletjie beland het. "Gelukkig, ondanks die gekleurde vere en sterk reuk, was hy gesond."
Die hospitaal het die seemeeu "Vinny" gedoop, as 'n verwysing na Vindaloo-kerrie. Hulle het daarna sy vere begin skrop (terwyl hy die span ook vol kerriewater gespat het!) en sal binnekort vrygelaat word.
; ) Te oulik!! Waar sal die voel nou aan die kerrie kom??
Ag jitte, is hy nie te "pragtig" nie. Mens moes hom eintlik so kon gelos het! Niemand sal hom kan miskyk nie.
Ons het jare terug wit Poedel honde gehad en hulle hare gekleur met koek keursel. Ek kan onthou dat die bruin kleursel omtrent so 'n kleur soos die in die berig afgegee het. Die kleursel was maklik uit.